ওয়েব ডেস্ক: সল্টলেকের সেক্টর ফাইভের ওয়েবেলের এসটিপি বিল্ডিংয়ে সাত সকালেই আগুন। দোতলা থেকে ধোঁয়া দেখতে পাওয়া যায়। খবর পেয়ে ঘটনাস্থলে যায় দমকলের পাঁচটি ইঞ্জিন। আগুন নেভানোর কাজ করছেন দমকলকর্মীরা। দোতলায় আটকে পড়েন মৌসুমী নস্কর নামে এক মহিলা। ধোঁয়ায় অসুস্থ হয়ে পড়েন তিনি। অসুস্থ হয়ে পড়েন বহুতলে নিরাপত্তা কর্মী এবং হাউজ কিপিং স্টাফও। তাঁদের উদ্ধার করে বিধাননগর মহকুমা হাসপাতালে নিয়ে যাওয়া হয়। নিরাপত্তা কর্মী এবং হাউজ কিপিং স্টাফের শারীরিক অবস্থার কিছুটা উন্নতি হয়েছে বলে জানিয়েছেন চিকিৎসকরা।